Diari Oficial de la Generalitat Valenciana


Sumari del DOGV 321, del 23-12-1985 (1985/805488)

ORDRE de 25 de novembre de 1985, de la Conselleria d'Indústria, Comerç i Turisme, per la qual es desenvolupa l'article 3 1 del Decret 48/1983, de 18 d'abril del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   321

Data del DOGV
:   23-12-1985

Secció del DOGV
:   ALTRES DISPOSICIONS

Número del document
:   1985/805488


Data del document
:   25-11-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 25 de novembre de 1985, de la Conselleria d'Indústria, Comerç i Turisme, per la qual es desenvolupa l'article 3.1 del Decret 48/1983, de 18 d'abril del Consell de la Generalitat Valenciana.  
Per Decret 48/1983, es va establir el marc d'actuació de la Generalitat Valenciana i el programa d'ajudes en matèria d'informació, divulgació, estudi i assistència al Comerç Interior.   
En aquest sentit la present Ordre, en desenvolupar l'article 3.1 de l'esmentat Decret, pretén de fomentar l'associacionisme comercial, tot i establint les ajudes a les corporacions públiques, cooperatives i associacions professionals, a fi i efecte de la implantació de Serveis d'Assessorament Tècnic i Comercial.   
En virtut del que abans s'ha exposat, i d'acord amb l'establert a la disposició final primera del Decret 48/83 de 18 d'abril, aquesta Conselleria disposa:   
Article 1.r  
Podran sol·licitar les ajudes, a les quals es refereix la present Ordre, les corporacions públiques, cooperatives i associacions professionals, per a la implantació de Serveis d'Assessorament Tècnic destinats a la prestació de serveis d'anàlisi, diagnosi i assistència tècnica a la empresa comercial.   
Article 2n  
1. Les ajudes econòmiques adaptaran la forma de subvenció.   
2. Tindran caràcter de despeses subvencionables:   
a) El lloguer de locals durant el primer any.   
b) Adquisició de mobiliari i material d'oficina necessari per al seua funcionament.   
c) Remuneració del personal tècnic superior i auxiliar, fins el tercer any i en la següent quantia:   
- 90% el primer any.   
- 60% el segon any.   
- 30% el tercer any.   
3. Procediran les ajudes, a les quals fa referència l'apartat c), sempre que la contractació s'efectue d'acord amb la legislació vigent, amb dedicació plena i sempre que s'hi acredite que el personal posseeix la titulació i expedient adient a la funció per la qual es contracta.   
Article 3.r   
1. Les sol·licituds per a l'obtenció de les subvencions establertes a la present disposició, adreçades al Director General de Comerç, es presentaran als Serveis Territorials de Comerç, acompanyades de la següent documentació, i de la que, si fa el cos, s'establesca reglamentàriament:   
a) Informe detallat dels serveis d'assessorament tècnic que es pretén oferir a les empreses amb la seua denominació, activitat i ubicació, en la qual es destacarà la necessitat de l'assistència tècnica que s'hi planteja.   
b) Pressupost detallat, en el qual s?especificarà:   
- Remuneració del personal previst, segons la categoria professional.   
- Cost del lloguer del local.   
- Factures proforma dels costos del mobiliari i de la resta del equipament inicial.   
2. Els Serveis Territorials de Comerç podran recaptar del sol·licitant qualsevol informació addicional que consideren necessària per a la resolució del expedient.   
Article 4.t   
Rebudes les sol·licituds pels Serveis Territorials de Comerç, i estudiada la documentació aportada, es remetrà a la Direcció General de Comerç la qual, amb l'informe previ de la Comissió de Finançament al Comerç, resoldrà sobre la concessió de la subvenció. I en ella es fixaran expressament les quanties atorgades pels diferents conceptes.   
Article 5.é  
1. A fi efecte de procedir al cobrament de la subvenció de les despeses d'implantació dels serveis d'assessorament, als quals es refereix l'article 2.2 als apartats a) i b), aquests es justificaran documentalment d'acord amb allò enunciat als articles anteriors, i en un termini que no ultrapassarà el mes, des de la data de la posta en funcionament.   
2. Les ajudes previstes a l'article 2.2, apartat c), es justificaran periòdicament per trimestres vençuts, juntament amb la memòria explicativa dels treballs i de les activitats realitzades.   
Article 6.é  
1. Els Serveis Territorials de Comerç podran dur a terme les inspeccions que estimen convenients per a un adequat control de les activitats subvencionades i dels serveis implantats, així com el del nombre de socis de les entitats promotores.   
2. La falta de justificació de les despeses en els termes establerts a la resolució, o l'aplicació diferent a l'assenyalada, comportarà la revocació de la subvenció i el beneficiari estarà obligat a la devolució de la quantia atorgada.   
DISPOSICIONS FINALS  
Primera  
Es faculta al Director General de Comerç per a que dicte totes aquelles resolucions que fossen necessàries per al desplegament i aplicació de la present Ordre.   
Segona  
La present Ordre entrarà en vigor el mateix dia de la seua publicació al Diari Oficial de la Generalitat Valenciana.   
València, a 25 de novembre de 1985.   
El Conseller d?Indústria, Comerç i Turisme,  
SEGUNDO BRU I PARRA